Diari Oficial de la Generalitat Valenciana


Sumari del DOGV 5153, del 13-12-2005 (2005/13271)

Bases per a la provisió en propietat d'una plaça d'inspector vacant en la plantilla de funcionaris de carrera de l'Ajuntament de Requena.
-----------------------------------------------------------------------------------------------------------------------------------------

### Dades del document

Número de DOGV
:   5153

Data del DOGV
:   13-12-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/13900


Data del document
:   07-11-2005

Organisme emissor
:   Ajuntament de Requena

Tipus de document
:   Convocatòria

Descriptors 

:   * Requena
    * administració local
    * concurs administratiu
    * policia

Bases per a la provisió en propietat d'una plaça d'inspector vacant en la plantilla de funcionaris de carrera de l'Ajuntament de Requena. [2005/F13176]
  
Pel Decret de l'Alcaldia de data 2 de novembre de 2005, s'ha acordat aprovar les bases per a la provisió en propietat d'una plaça d'inspector vacant en la plantilla de funcionaris de carrera de l'Ajuntament de Requena.
  
L'extracte de les bases és el següent:
  
Objecte
  
És objecte de la present convocatòria la provisió en propietat d'una plaça d'inspector del cos de policia local, vacant en la plantilla d'este ajuntament. S'ha de cobrir pel torn de promoció interna, per mitjà del sistema de concurs oposició. Si la plaça no fóra coberta per este torn, es procedirà a realitzar una nova publicació de l'extracte en el Diari Oficial de la Generalitat Valenciana i en el Boletín Oficial del Estado, indicant que per a les mateixes bases s'obri un nou termini de presentació d'instàncies per al torn lliure amb el mateix sistema d'accés.
  
Condicions dels aspirants
  
Requisits per a promoció interna: per a ser admés en el concurs oposició de promoció interna, s'hauran de complir els següents requisits, referits al dia en què finalitze el termini d'admissió de sol·licituds:
  
a) Ser funcionari de carrera, integrat en la subescala de servicis especials, classe de policia local i els seus auxiliars, categoria d'oficial.
  
b) Haver romàs, almenys, dos anys com a funcionari de carrera en la categoria d'oficial.
  
c) No patir cap malaltia ni defecte físic que li impedisca el normal exercici de les funcions pròpies de l'escala i categoria a què aspira, d'acord amb el quadre d'exclusions mèdiques que s'establix en l'annex d'estes bases.
  
d) No trobar-se suspés ni inhabilitat per a l'exercici de funcions públiques.
  
e) Estar en possessió dels permisos que habiliten per a la conducció de les classes B en condicions per a accedir al permís BTP, i A que permeta la conducció de motocicletes amb unes característiques de potència que no sobrepassen els 25 kW o una relació potència/pes no superior a 0,16 kW/kg.
  
f) Estar en possessió de la titulació de diplomat universitari o equivalent, o superior, o tindre complides les condicions per a obtindre-la en la data que finalitze el termini de presentació d'instàncies.
  
En el cas d'accés per mitjà del torn lliure les condicions seran:
  
a) Ser espanyol, espanyola o nacional d'un estat membre de la Unió Europea o nacional del Regne de Noruega o de la República d'Islàndia. També podran participar el o la cònjuge, descendents i descendents del o de la cònjuge, dels espanyols, espanyoles i dels i les nacionals de països membres de la Unió Europea, de Noruega o d'Islàndia, sempre que no estiguen separats o separades de dret, menors de 21 anys o majors de la dita edat que visquen a les seues expenses.
  
Igualment s'estendrà a les persones incloses en l'àmbit dels tractats internacionals celebrats per la Comunitat Europea i ratificats per Espanya, en els que s'apliquen la lliure circulació de treballadors i treballadores.
  
b) Tindre complits 18 anys.
  
c) No patir cap malaltia ni defecte físic que li impedisca el normal exercici de les funcions pròpies de l'escala i categoria a què aspira, d'acord amb el quadre d'exclusions mèdiques que s'establix en l'annex d'estes bases.
  
d) No trobar-se suspés ni inhabilitat per a l'exercici de funcions públiques.
  
e) Estar en possessió dels permisos que habiliten per a la conducció de les classes B en condicions per a accedir al permís BTP, i A que permeta la conducció de motocicletes amb unes característiques de potència que no sobrepassen els 25 kW o una relació potència/pes no superior a 0,16 kW/kg.
  
f) Estar en possessió de la titulació de diplomat universitari o equivalent, o superior, o tindre complides les condicions per a obtindre-la en la data que finalitze el termini de presentació d'instàncies.
  
Presentació d'instàncies i documentació annexa
  
Les instàncies per a sol·licitar prendre part en el concurs oposició o en l'oposició, segons el torn pel qual es desitge accedir, es dirigiran a l'alcalde president de l'ajuntament, i es presentaran en el Registre General o en la forma prevista en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú. El termini de presentació és de 20 dies hàbils, a partir del següent de la publicació de l'extracte d'esta convocatòria en el Boletín Oficial del Estado. En les instàncies els aspirants hauran de manifestar que complixen tots els requisits exigits.
  
A les instàncies s'ha d'adjuntar:
  
a) Justificant d'haver ingressat 27 euros, en concepte de drets d'examen o en el Banc de València 0093 0347 49, número de compte 7222554435, o per gir postal o telegràfic, dirigit a la Tresoreria Municipal, on s'indicarà clarament la plaça objecte de la convocatòria, així com la persona que realitza el pagament. Els citats drets d'examen només seran tornats als que no siguen admesos al procediment selectiu, per falta d'algun dels requisits exigits per a prendre-hi part.
  
b) Haurà d'adjuntar-se, igualment, la documentació acreditativa dels mèrits al·legats per l'aspirant. La dita documentació haurà d'adjuntar-se a la instància de sol·licitud d'admissió al concurs oposició en sobre tancat que podrà ser lacrat. No es tindrà en compte cap mèrit que no s'acredite en el moment de presentació de les instàncies.
  
La documentació serà tornada als aspirants que no siguen seleccionats, una vegada ferma la resolució del procés de selecció.
  
La resta de les bases figura al Negociat Central de l'ajuntament per a ser consultades, i, si és el cas, obtindre'n fotocòpia.
  
Cosa que es publica perquè se'n prenga coneixement general, d'acord amb el que establix la normativa d'aplicació.